Τα ενεργειακά κουφώματα αλουμινίου και pvc, αποτελούν δύο κατηγορίες πολύ δημοφιλείς στον τομέα τους. Και τα δύο είδη, διαθέτουν πλεονεκτήματα που τα κάνουν να ξεχωρίζουν και πολύ συχνά αποτελούν την αφορμή για πολλούς καταναλωτές να προχωρήσουν στη μετατροπή των παλιών τους κουφωμάτων σε ενεργειακά.
Παρακάτω, έχουμε συγκεντρώσει τα πιο σημαντικά οφέλη που θα απολαύσεις, αν επιλέξεις να τοποθετήσεις ενεργειακά παράθυρα και μπαλκονόπορτες:
1. Ηχομόνωση χώρων: Τα ενεργειακά κουφώματα, με τις σύγχρονες διατάξεις στεγάνωσης, προστατεύουν στο μέγιστο βαθμό τον προσωπικό σου χώρο από φασαρία και ενοχλητικούς θορύβους. Εξασφαλίζουν έτσι την πολυπόθητη ησυχία που λείπει από τη σύγχρονη καθημερινότητα.
2. Θερμομόνωση & εξοικονόμηση χρημάτων: Τα σύγχρονα θερμοδιακοπτόμενα κουφώματα μπορούν να εξοικονομήσουν εντυπωσιακά ποσοστά ενέργειας και να προστατέψουν το σπίτι από διαρροές θερμότητας. Έτσι, βοηθούν σημαντικά στη μείωση των εξόδων θέρμανσης και ψύξης.
3. Ασφάλεια: Η τοποθέτηση ενεργειακών κουφωμάτων αυξάνει σημαντικά το επίπεδο ασφάλειας του σπιτιού σου. Οι σύγχρονες κατασκευαστικές προδιαγραφές αποτελούν εγγύηση για τη μέγιστη αντιδιαρρηκτική προστασία που προσφέρουν τα ενεργειακά κουφώματα.
4. Αντοχή με ελάχιστες ανάγκες συντήρησης: Τα ενεργειακά κουφώματα παρουσιάζουν πολύ μεγάλη αντοχή και ανθεκτικότητα στην ηλιακή ακτινοβολία, τη βροχή και τον αέρα. Η διάρκεια ζωής τους είναι πολύ μεγάλη και σπάνια παρουσιάζουν βλάβες. Ακριβώς λόγω της αντοχής αυτής, δε χρειάζονται ιδιαίτερη περιποίηση και έχουν μηδαμινό κόστος συντήρησης.
Για τους λόγους αυτούς, όλο και περισσότερα σπίτια αποκτούν ενεργειακά παράθυρα και μπαλκονόπορτες. Χάρη σε αυτά, αλλά και τους ανάλογους ενεργειακούς υαλοπίνακες, μπορείς να εξοικονομήσεις πολλά χρήματα από το κόστος θέρμανσης και ψύξης του χώρου σου.